ΓΡΑΠΤΗ ΕΡΩΤΗΣΗ E-3678/98

υποβολή: Gerhard Hager (NI) προς το Συμβούλιο

(4 Δεκεμβρίου 1998)

Θέμα: Κοινοτική πολιτική θεώρησης διαβατηρίων υπ. αριθ. 2

Στην απάντηση στην προφορική μου ερώτηση για την ώρα των ερωτήσεων (H-0695/98)(1) δόθηκε διαβεβαίωση, ότι η αποδοχή του κοινοτικού κεκτημένου αποτελεί σημαντική προϋπόθεση για τις διαπραγματεύσεις ένταξης. Το Συμβούλιο χορηγεί στις χώρες που επιθυμούν να ενταχθούν στην ΕΕ κάθε δυνατή λογιστική υποστήριξη σε ό,τι αφορά την χρησιμοποίηση και την αποτελεσματική μεταφορά του κοινοτικού κεκτημένου. Περαιτέρω δόθηκε η διαβεβαίωση στην απάντηση της ερωτήσεώς μου, ότι τόσο η Κοινότητα όσο και οι χώρες που επιθυμούν να ενταχθούν έχουν γνωστοποιήσει την επιθυμία τους να πραγματοποιήσουν στον εν λόγω τομέα, όσο το δυνατόν ταχύτερα, τις απαραίτητες προσαρμογές. Η κυβέρνηση της Τσεχίας έχει εν τω μεταξύ σταματήσει ένα νομοσχέδιο για την υιοθέτηση της κοινοτικής πολιτικής στον τομέα της θεώρησης διαβατηρίων, και επίσης η κριτική εκ μέρους της Ουγγαρίας για το ίδιο θέμα δεν σταματά. Εκπρόσωποι της κυβέρνησης της Τσεχίας ισχυρίζονται, ότι είναι για αυτούς εξ ίσου σημαντικό πέραν από μία όσο το δυνατόν ταχύτερη ένταξη στην ΕΕ και η διατήρηση των καλών σχέσεων με τα κράτη της ΚΑΚ. Αυτές τις σχέσεις δεν θα επιθυμούσαν να τις διαταράξουν μέσω υποχρεώσεως θεώρησης διαβατηρίου (βίζα).

Γνωρίζει το Συμβούλιο αυτές τις εξελίξεις και μπορεί να διατηρήσει ενώπιον αυτού του υποβάθρου τις διαβεβαιώσεις που έχει δώσει κατά την τελευταία απάντηση στην ερώτησή μου;

Απάντηση

(8 Φεβρουαρίου 1999)

Το Συμβούλιο επιβεβαιώνει ότι η αποδοχή του κεκτημένου της Ένωσηςς από τα υποψήφια για την προσχώρηση κράτη θα αποτελέσει το κεντρικό σημείο των ενταξιακών διαπραγματεύσεων.

Φυσικά, η επιβεβαίωση αυτή ισχύει για όλους τους τομείς, συμπεριλαμβανομένων και των θεωρήσεων.

Το Συμβούλιο της Ευρωπαϊκής Ένωσηςς καταβάλλει κάθε δυνατή προσπάθεια προκειμένου να βοηθήσει τα υποψήφια κράτη να προσεγγίσουν το κεκτημένο της ΕΕ.

Προς τούτο:

- το Συμβούλιο, σε στενή συνεργασία με την Επιτροπή, ολοκλήρωσε κατά το πρώτο εξάμηνο του 1998 τις εργασίες για τον καθορισμό του κεκτημένου και την επίσημη κοινοποίησή του στα υποψήφια κράτη. Εξ άλλου, όσον αφορά το άσυλο και τη μετανάστευση, η σχετική κοινοποίηση πραγματοποιήθηκε το 1997 επί ολλανδικής προεδρίας.

- Τον Μάϊο του 1998, το Συμβούλιο ενέκρινε κοινή δράση για την καθιέρωση μηχανισμού συλλογικής αξιολόγησης της υιοθέτησης, της θέσης σε ισχύ και της ουσιαστικής εφαρμογής του κεκτημένου της Ευρωπαϊκής Ένωσηςς στον τομέα της δικαιοσύνης και των εσωτερικών υποθέσεων από μέρους των υποψηφίων κρατών. Η εν λόγω κοινή δράση προβλέπει τη σύσταση ομάδας εμπειρογνωμόνων των κρατών μελών οι οποίοι έχουν ως αποστολή το να προετοιμάζουν και ενημερώνουν διαρκώς τις συλλογικές αξιολογήσεις της κατάστασης στις υποψήφιες χώρες όσον αφορά την υιοθέτηση, τη θέση σε ισχύ και την ουσιαστική εφαρμογή του κεκτημένου της Ένωσηςς στον τομέα της δικαιοσύνης και των εσωτερικών υποθέσεων. Οι εργασίες της Ομάδας έχουν ήδη αρχίσει.

- Συν τοις άλλοις, στον τομέα των θεωρήσεων, πραγματοποιούνται τακτικές συνεδριάσεις (μία σε κάθε προεδρία) με τους εκπροσώπους των υποψηφίων χωρών. Η τελευταία από τις συνεδριάσεις αυτές πραγματοποιήθηκε στις 26 και 27 Νοεμβρίου 1998 στις Βρυξέλλες. Προβλέπεται επίσης η διοργάγωση σεμιναρίου για την ασφάλεια των εγγράφων τον Ιανουάριο του 1999.

(1) Πρακτικά του ΕΚ, Ιούλιος 1998.